سوفتوير

سوفتوير مصطلح بيعبر عن العمليات اللى بتحصل فى الاجهزه المبرمجه و عاده بتبقى غير ملمومسه و هى الجزء المكمل للهاردوير و اللى بيعبر عن المكونات الماديه للأجهزه دى (العتاد), فانظمه تشغيل الكومبيوتر operating systems زى نظام التشغيل ويندوز هى سوفتوير و بالمقابل الشاشه و الكيبورد و باقى المكونات هى هاردوير, السوفتوير ممكن نلاقيه على اكتر من نوع من الاجهزه فبشكل طبيعى مثلا نلاقيه على الكومبيوتر و الموبايل و الشكل دا بيكون موسع كمان ممكن نلاقيه على اجهزه تانيه زى التلفزيونات الذكيه و مكينات الصراف الآلى و غيرها.

 انواع االسوفت وير 
1- سوفتوير تجارى: هى سوفتوير (برنامج او نzxcvbnm ظام تشغيل)مش ببلاش ولازم اللى بيستخدمها يدفع فيها فلوس. و ليها رخصه من الشركة او الشخص اللى عاملها وما ينفعش استخداما الا لما تشتريها, شرا البرامج دى مايديش الشارى حق ملكيتها و انما يديله حق استخدامها بس, كمان فيه انواع من البرامج دى لازم الشارى يجدد رخصة استعمالها كل فترة زى برامج الانتى فيروس.

2- سوفتوير مجانى لفتره معينه: و اللى بيعرف تَرِيِل (trial software), دى بتبقى برامج مجانيه لفتره زمنيه معينه, عشان المستخدم يحربها و يشوف امكانيتها و هل حتكون مفيده ليه او لأ, و بعد كده بتتوقف و لازم اليوزر يشترى حق استخدامها.

3- سوفتوير مجانى: دى برامج مجانيه و ليها حقوق ملكية زى السوفتوير التجارى انما مش مطلوب من المستخدم يدفع عشان يستخدمها.

4- سوفتوير عام: ودى برامج ممكن اى حد يعدل فيها حسب ماهوه عايز.

 مصادر 

 المعنى الحرفى لكلمة سوفتوير

 لينكات برانيه 
 سوفتوير ويكيا

تصنيف:كمبيوتر
تصنيف:برامج